מורגן לאטרל

מורגן ג'ו לאטרל (באנגלית: Morgan Joe Luttrell; נולד ב-7 בנובמבר 1975) הוא פוליטיקאי, איש עסקים ואיש צבא לשעבר אמריקאי המכהן כחבר בית הנבחרים של ארצות הברית כנציגו של מחוז הקונגרס ה-8 של מדינת טקסס מאז 2023. חבר המפלגה הרפובליקנית.

== ביוגרפיה ==
=== ראשית חייו והשכלה ===
לאטרל נולד ביוסטון ב-1975 כאחד משני תאומים<ref name="shsu"></ref>. בשנת 2000, סיים לאטרל את לימודיו לתואר ראשון בפסיכולוגיה באוניברסיטת המדינה של סם יוסטון, וב-2016 סיים את לימודיו לתואר שני במדעי המוח מאוניברסיטת טקסס בדאלאס<ref></ref><ref></ref>. בנוסף, ללאטרל תעודה בפיתוח מנהיגות מקצועית מבית הספר לעסקים של הרווארד<ref name="cbs"></ref>

=== שירות צבאי ===
לאטרל שירת ביחידת הכוחות המיוחדים "אריות הים" ובשנת 2007 הוסמך כקצין לוחמה מיוחד<ref></ref><ref></ref>. הוא שירת באריות הים במשך 14 שנים עד שפרש ב-2014 בעקבות פגיעה מוחית טראומטית חמורה ופגיעה בחוט השדרה שספג בהתרסקות מסוק ב-2009.<ref name="dallas"></ref><ref></ref> לאטרל נסע לרוסאריטו, מקסיקו כדי לקבל טיפול פסיכדלי (באיבוגאין וב-5-MeO-DMT) עבור פציעותיו. הוא תיאר את הטיפולים כבעלי תוצאות "עמוקות", וש"זה כמו 20 שנות טיפול בשלושה ימים."<ref name="WashExam"></ref><ref></ref>

=== מעורבות פוליטית מוקדמת ===
סגן הנשיא מייק פנס באירוע "Unleashing American Energy"]]
מ-2017 עד 2019, שימש לאטרל כיועץ בכיר לריק פרי, מזכיר האנרגיה של ארצות הברית<ref></ref><ref></ref>.

== בית הנבחרים ==
=== בחירות ===
בשנת 2021, הגיש לאטרל את מועמדותו למועמד המפלגה הרפובליקנית למחוז הקונגרס ה-8 של טקסס בבחירות 2022 בעקבות התפטרותו של הנציג המכהן קווין בריידי.

במהלך מסע הבחירות שלו, זכה לאטרל לתמיכתם של ריק פרי<ref></ref>, חבר הקונגרס דן קרנשו (גם הוא לוחם אריות הים לשעבר), מנהיג המיעוט בבית הנבחרים קווין מקארתי וסגן מושל טקסס דן פטריק. בבחירות המקדימות התמודדו סך הכל 11 מועמדים<ref></ref>, אך לאטרל וכריסטיאן קולינס, פעיל שמרני, נחשבו למתמודדים העיקריים מכיוון ששניהם קיבלו תמיכה פוליטית משמעותית<ref></ref>. קולינס נתמך על ידי הסנאטור האמריקני טד קרוז, מרג'ורי טיילור גרין ומדיסון קות'ורן<ref></ref><ref name="tribune"></ref> ה"טקסס טריביון" תיאר את הבחירות כ"מלחמת פרוקסי מתוחה, כאשר כמה מהרפובליקנים הידועים ביותר בטקסס - ובמדינה - מתפצלים בין שניים מהמועמדים המובילים".<ref name="tribune" /><ref></ref> לאטרל הביע תמיכה בטראמפ<ref></ref>, אך מצד שני ביקש וקיבל כספים לקמפיין מארגון מימון פוליטי בניהולו של אדם קינזינגר, מבקר מרכזי של טראמפ<ref></ref>. לאטרל וקולינס הציגו עמדות דומות בנושאים שונים כגון ביטחון הגבול, זכויות לנשיאת נשק והגבלה על הפלות מלאכותיות<ref name="tribune" /> - אך קולינס הציג את עצמו כמועמד יותר תומך טראמפ, והאשים את לאטרל ב"יישור קו עם הממסד".<ref name="tribune" /><ref name="houston"></ref> דונלד טראמפ לא הודיע על תמיכתו באף אחד מהצדדים.<ref name="houston" />

לאטרל ניצח בפריימריז הרפובליקני עם 52.2% מהקולות, ובכך נמנע מהצורך לערוך סיבוב שני עם קולינס, שהגיע למקום השני עם 22% מהקולות<ref></ref><ref></ref>. המועמדת הדמוקרטית בבחירות הכלליות הייתה לורה ג'ונס, יו"ר המפלגה הדמוקרטית לשעבר של מחוז סן ג'סינטו לאטרל הצטרף ליוזמה ביחד עם כמה מועמדים רפובליקניים נוספים בקונגרס להרחקתם מהקלפי של מועמדי המפלגה הליברטריאנית, שלעיתים קרובות נתפסים כמאיימים על סיכויי הרפובליקנים בבחירות צמודות להיבחר<ref></ref>. ב-8 בנובמבר 2022, לאטרל זכה בבחירות הכלליות עם 68% מהקולות לעומת 31% לג'ונס<ref></ref>.

=== כהונה ===
לאטרל הושבע באופן רשמי לתפקידו עם התכנסותו של הקונגרס ה-118 של ארצות הברית. לאטרל חבר בוועדת השירותים המזוינים, ומכהן בוועדת המשנה לסייבר, טכנולוגיות חדשניות ומערכות מידע ובוועדת המשנה למודיעין ומבצעים מיוחדים<ref></ref><ref></ref>

לאטרל הציע תיקון, שאושר על ידי בית הנבחרים, להצעת חוק של מחלקת ההגנה המקצה 15 מיליון דולר לביצוע ניסויים קליניים בנוגע לשימוש בטיפול פסיכדלי עבור חיילים משוחררים עם פגיעות מוח טראומטיות.

== חיים אישיים ==
לאטרל נשוי ללזלי ולהם שני בנים. הם מתגוררים במגנוליה, טקסס. מרכז המחקר פיו הגדיר את לאטרל כנוצרי פרוטסטנטי והוא תיאר את כ"נוצרי מתאמן".

== קישורים חיצוניים ==
* 

* 

== הערות שוליים ==

קטגוריה:לוחמי אריות הים
קטגוריה:תאומים אמריקאים
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת המדינה של סם יוסטון
קטגוריה:בוגרי אוניברסיטת טקסס בדאלאס
קטגוריה:בוגרי בית הספר לעסקים של הרווארד
קטגוריה:אמריקאים שנולדו ב-1975